— Мае бацькі — армяне, але нарадзілася я ў Нясвіжы. Мы выязджалі на радзіму бацькоў, але з-за абставінаў вярнуліся ў Беларусь. Адукацыю прыйшлося атрымаць у розных установах, бо жылі мы ў Нясвіжы, у Мсціславе, пазней — у Магілёве. У пятым класе я паступіла ў Магілёўскую мастацкую школу з архітэктурным ухілам, дзе правучылася да адзінаццатага класа. За школьныя гады я памяняла нямала школ. Было лёгка ўліцца ў кампанію, таму што я сама па сабе вельмі таварыская. Мяняць класы я навучылася. У гэтым жыцці ўсё трэба адпускаць спакойна. Калі ўчапіцца мёртвай хваткай ў адно месца, не будзе ніякага развіцця. Трэба ўмець адпускаць людзей і прымаць новых.